 Amapikitsha Atshengisa Ukwakhiwa Okwenziwa EBritain 1 NgoJanuary Kusiya Ku-August 2015 JW.ORGBALA KU Afrikaans Albanian Amharic Arabic Armenian Azerbaijani Azerbaijani Cyrillic Catalan Chichewa Chinese Mandarin Simplified Chinese Mandarin Traditional Croatian Czech Danish Dutch English Estonian Finnish French Galician Georgian German Greek Haitian Creole Hausa Hebrew Hungarian Igbo Indonesian Italian Japanese Kinyarwanda Kirghiz Kirundi Korean Lithuanian Malay Malayalam Mam Ndebele Zimbabwe Nepali Ngabere Norwegian Oromo Polish Portuguese Portuguese Portugal Punjabi Romanian Russian Serbian Serbian Roman Shona Slovak Slovenian Spanish Swahili Swedish Tagalog Tahitian Tajiki Thai Turkish Ukrainian Urdu Valencian Welsh Yoruba ZuluOFakazi bakaJehova abasegatsheni leBritain sebethutha besuka eMill Hill besiya endaweni esempumalanga engamakhilomitha angu-70 nxa usuka eLondon. Indawo le iseduze ledolobho okuthiwa yiChelmsford, e-Essex. Kusukela ngoJanuary kusiya ku-August 2015 bekusakhiwa izindawo lapho okuzahlala khona izisebenzi lalapho okuzakwenziwa khona izinto eziphathelane lokwakha.NgoJanuary 23, 2015Lapho okuzakwakhiwa khona igatshaOFakazi bathi sebethole imvumo kuziphathamandla bahle baqalisa ukucanda indawo lapho okwakuzakwakhiwa khona. Inhloso yabo yayingeyokuthi baqede ukucanda indawo le kungakafiki isikhathi lapho izinyoni ezakha khona izidleke zazo. Incezu zezihlahla zizasetshenziswa ukulungisa indlela lapho okuyabe kuhamba khona izisebenzi, izigodo zona zizasetshenziswa nxa sokusakhiwa.NgoJanuary 30, 2015Indlu yokudlelaKufakwa amapulagi lapho okuzaxhunywa khona ama-TV. Indawo le yayiyiwotela kodwa khathesi isizakwenziwa ikhitshi lendawo okuzadlela khona izisebenzi. Izisebenzi zizabukela imuli yeBhetheli isenza umbhalo wosuku le-Nqabayokulinda.NgoFebruary 23, 2015Lapho okuzakwakhiwa khona igatshaIzisebenzi zifaka ifensi ezagqagqela lapho okuzakwakhelwa khona igatsha. Kuzanywa ngazo zonke izindlela ukuthi kungaphanjaniswa izinyamazana ngoba indawo le ingathi isemaphandleni. Ngokwesibonelo, ngaphansi kwefensi le kwatshiywa isikhala esingaba ngamasentimitha angu-20 ukuze omantswane lezinye izinyamazana zenelise ukufohla ziye loba ngaphi.Kulungiswa umgwaqo ozasetshenziswa ngesikhathi kusakhiwa ukuze izisebenzi zenelise ukusuka lapho ezihlala khona zisiya lapho okwakhiwa khona.NgoMarch 5, 2015Lapho okuzakwakhiwa khona igatshaUmgwaqo usuphelile ukwakhiwa. Izindlu ezikhanya esandleni senxele zizantshintshwa zibe yindawo yokuhlala yezisebenzi. Ezinye izindlu zokuhlala zizafakwa eduze khonapho.Ngo-April 20, 2015Lapho okuzahlala khona izisebenziIlunga leQula Elibusayo laboFakazi bakaJehova kanye lommeli wamawofisi ethu amakhulu bavakatshela iqembu elakha lapha. Ngeviki leyo kwenziwa inkulumo eyasakazwa emabandleni aseBritain lase-Ireland. Enkulumeni leyo kwakhulunywa lokuthi umanisipala wedolobho leChelmsford wavuma ukuthi umsebenzi wokwakha igatsha uqalise.NgoMay 13, 2015Indawo okwenziwa khona izinto eziphathelane lokwakhaKufakwa okokuvikela impande zezihlahla ukuze zingalimali nxa kudlula izimota ezilemithwalo esindayo.NgoMay 21, 2015Lapho okuzahlala khona izisebenziKugejwa imigelo yamaphayiphi ezindlu zezisebenzi. Ngemuva kukhanya ezinye izindlu okuzahlala khona izisebenzi.NgoJune 16, 2015Lapho okuzahlala khona izisebenziKufakwa amaphayiphi amanzi kweyinye yezindlu okuzahlala khona izisebenzi.Izindlu zokuhlala ezisanda kufakwa. Ngaphansi empikitsheni kukhanya izisekelo zezindlu ezikhona zizafakwa. Kwesenxele kukhanya indlu yokudlela kanye lezinye izindlu. Ngemuva kukhanya lapho okuzakwakhelwa khona igatsha.Isisebenzi sihlanganisa izintambo zamafoni lamakhompiyutha. I-Inthanethi lamakhompiyutha kwakumele kube sekusebenza kungakaqaliswa ukwakhiwa ukuze kuhlelwe kuhle umsebenzi, kube lula ukukhuluma lamanye amagatsha njalo kukhulunywe lamawofisi ethu amakhulu.NgoJuly 6, 2015Lapho okuzakwakhiwa khona igatshaIsisebenzi esiqhatshiweyo sifaka uphawu lapho okuzagejwa khona imigelo. Imigelo le ngeyokunceda abezembali babone ukuthi kungabe kulezinto zakudala yini phansi abangazifuna. Akulalutho olutheni olwatholakalayo emigelweni engu-107 eyagejwayo.NgoJuly 6, 2015Indawo okwenziwa khona izinto eziphathelane lokwakhaKuqunywa okuzasetshenziswa ukucecisa umgubazi. Ezinye izindlu ezilapha zintshintshwa zibe zindawo lapho okuyabe kulungiselwa khona izinto ezisetshenziswa ekwakhiweni. Ezinye zakhona zizakuba ngamawofisi azasetshenziswa ngesikhathi kusakhiwa.Kulayitshwa inhlabathi yokugqibela amagodi.NgoJuly 7, 2015Lapho okuzakwakhiwa khona igatshaIzindawo zemaphandleni ezilapho okuzakwakhiwa khona igatsha. Kulomgwaqo awukhanyi oya egcekeni lezindizamtshina, ekhunjini lasedolobheni leLondon.NgoJuly 23, 2015Lapho okuzakwakhiwa khona igatshaIzisebenzi zidiliza izindlu ezindala.Ngo-August 20, 2015Indawo okwenziwa khona izinto eziphathelane lokwakhaKufakwa indlu ezakuba yiwofisi. Kukhanya lezisekelo lapho okuzafakwa khona amanye amawofisi. 